CELEX: 32016D1189
Language: hr
Date: 2016-07-19 00:00:00
Title: Provedbena odluka Komisije (EU) 2016/1189 оd 19. srpnja 2016. o odobravanju stavljanja na tržište mlijeka tretiranog UV zračenjem kao nove hrane u skladu s Uredbom (EZ) br. 258/97 Europskog parlamenta i Vijeća (priopćeno pod brojem dokumenta C(2016) 4565)

21.7.2016   
            
            
               HR
            
            
               Službeni list Europske unije
            
            
               L 196/50
            
         PROVEDBENA ODLUKA KOMISIJE (EU) 2016/1189
   оd 19. srpnja 2016.
   o odobravanju stavljanja na tržište mlijeka tretiranog UV zračenjem kao nove hrane u skladu s Uredbom (EZ) br. 258/97 Europskog parlamenta i Vijeća
   
      
         (priopćeno pod brojem dokumenta C(2016) 4565)
      
   
   (Vjerodostojan je samo tekst na engleskom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (1), a posebno njezin članak 7.,
   budući da:
   
               (1)
            
            
               Društvo Dairy Crest Ltd podnijelo je 26. rujna 2012. zahtjev irskim nadležnim tijelima za stavljanje na tržište mlijeka tretiranog UV zračenjem kao nove hrane u smislu članka 1. stavka 2. točke (f) Uredbe (EZ) br. 258/97.
            
         
               (2)
            
            
               Irsko nadležno tijelo za procjenu hrane izdalo je 10. siječnja 2013. izvješće o početnoj procjeni. U tom je izvješću zaključeno da mlijeko tretirano UV zračenjem ispunjava kriterije za novu hranu utvrđene člankom 3. stavkom 1. Uredbe (EZ) br. 258/97.
            
         
               (3)
            
            
               Dana 16. siječnja 2013. Komisija je izvješće o početnoj procjeni proslijedila ostalim državama članicama.
            
         
               (4)
            
            
               U propisanom roku od 60 dana iz članka 6. stavka 4. prvog podstavka Uredbe (EZ) br. 258/97 uloženi su obrazloženi prigovori.
            
         
               (5)
            
            
               Komisija se 9. veljače 2015. obratila Europskoj agenciji za sigurnost hrane (EFSA) sa zahtjevom za provođenje dodatne procjene mlijeka tretiranog UV zračenjem kao nove hrane u skladu s Uredbom (EZ) br. 258/97.
            
         
               (6)
            
            
               EFSA je 10. prosinca 2015. u svojem mišljenju o sigurnosti mlijeka tretiranog UV zračenjem kao nove hrane (2) zaključila da je mlijeko tretirano UV zračenjem sigurno u predloženim uvjetima uporabe.
            
         
               (7)
            
            
               Na temelju tog mišljenja stoga se može utvrditi da je mlijeko tretirano UV zračenjem kao nova hrana u skladu s kriterijima utvrđenima člankom 3. stavkom 1. Uredbe (EZ) br. 258/97.
            
         
               (8)
            
            
               Tretman pasteriziranog mlijeka UV zračenjem izaziva povećanje udjela vitamina D u mlijeku. Uredbom (EU) br. 1169/2011 Europskog parlamenta i Vijeća (3) utvrđeno je koja se količina vitamina i minerala smatra značajnom. Stoga je važno primjereno informirati potrošača o prisutnosti vitamina D nastalog tretmanom proizvoda UV zračenjem.
            
         
               (9)
            
            
               Uredbom (EZ) br. 1925/2006 Europskog parlamenta i Vijeća (4) utvrđuju se zahtjevi u pogledu dodavanja vitamina, minerala i određenih drugih tvari hrani. Uporabu mlijeka tretiranog UV zračenjem trebalo bi odobriti, ne dovodeći u pitanje zahtjeve tog propisa.
            
         
               (10)
            
            
               Mjere predviđene ovom Odlukom u skladu su s mišljenjem Stalnog odbora za biljke, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Mlijeko tretirano UV zračenjem kako je utvrđeno u Prilogu I. ovoj Odluci može se staviti na tržište u Uniji kao nova hrana za uporabe definirane u Prilogu II te s maksimalnim razinama utvrđenima u Prilogu II. ovoj Odluci, ne dovodeći u pitanje posebne odredbe Uredbe (EZ) br. 1925/2006.
   Članak 2.
   Mlijeko tretirano UV zračenjem koje se odobrava ovom Odlukom na etiketi prehrambenog proizvoda označava se kao „tretirano UV zračenjem”.
   Ako mlijeko tretirano UV zračenjem sadržava količinu vitamina D koja se smatra značajnom u skladu s točkom 2. dijela A Priloga XIII. Uredbi (EU) br. 1169/2011 Europskog parlamenta i Vijeća, oznaci se dodaje „sadržava vitamin D koji je proizvod tretmana UV zračenjem” ili „mlijeko koje sadržava vitamin D nastao zbog tretmana UV zračenjem”.
   Članak 3.
   Ova je Odluka upućena društvu Dairy Crest Ltd, Claygate House, Littleworth Road, Esher, Surrey, KT10 9PN, Ujedinjena Kraljevina.
   
      Sastavljeno u Bruxellesu 19. srpnja 2016.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 43, 14.2.1997., str. 1.
   
   
      (2)  EFSA Journal 2016; 14(1):4370.
   
      (3)  Uredba (EU) br. 1169/2011 Europskog parlamenta i Vijeća od 25. listopada 2011. o informiranju potrošača o hrani, izmjeni uredbi (EZ) br. 1924/2006 i (EZ) br. 1925/2006 Europskog parlamenta i Vijeća te o stavljanju izvan snage Direktive Komisije 87/250/EEZ, Direktive Vijeća 90/496/EEZ, Direktive Komisije 1999/10/EZ, Direktive 2000/13/EZ Europskog parlamenta i Vijeća, direktiva Komisije 2002/67/EZ i 2008/5/EZ i Uredbe Komisije (EZ) br. 608/2004 (SL L 304, 22.11.2011., str. 18.).
   
      (4)  Uredba (EZ) br. 1925/2006 Europskog parlamenta i Vijeća od 20. prosinca 2006. o dodavanju vitamina, minerala i određenih drugih tvari hrani (SL L 404, 30.12.2006., str. 26.).
   
      PRILOG I.
      SPECIFIKACIJA MLIJEKA TRETIRANOG UV ZRAČENJEM
      
         Definicija:
      
      Mlijeko tretirano UV zračenjem kravlje je mlijeko (punomasno i djelomično obrano) na koje je tretman ultraljubičastim (UV) zračenjem s pomoću turbulentnog strujanja primijenjen nakon pasterizacije. Tretman pasteriziranog mlijeka UV zračenjem izaziva povećanje koncentracija vitamina D3 (kolekalciferol) pretvaranjem 7-dehidrokolesterola u vitamin D3.
      UV zračenje: postupak zračenja ultraljubičastom svjetlošću unutar raspona valnih duljina od 200 do 310 nm dozom zračenja od 1 045 J/l.
      
         Vitamin D3:
      
      
                  Kemijski naziv
               
               
                  (1S,3Z)-3-[(2E)-2-[(1R,3aS,7aR)-7a-metil-1-[(2R)-6-metilheptan-2-il]-2,3,3a,5,6,7-heksahidro-1H-inden-4-iliden]etiliden]-4-metilidencikloheksan-1-ol
               
            
                  Sinonim
               
               
                  kolekalciferol
               
            
                  CAS broj
               
               
                  67-97-0
               
            
                  Molekulska masa
               
               
                  384,6377 g/mol
               
            
         Sadržaj:
      
      
                  Vitamin D3 u konačnom proizvodu
               
               
                  Punomasno mlijeko (1): 0,5 – 3,2 μg/100 g (2)
                  
                  Djelomično obrano mlijeko (1): 0,1 – 1,5 μg/100 g (2)
                  
               
            
         (1)  Kako je definirano Uredbom (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.).
      
         (2)  HPLC.
   
   
      PRILOG II.
      ODOBRENE UPORABE MLIJEKA TRETIRANOG UV ZRAČENJEM
      
                  Kategorija hrane
               
               
                  Količina vitamina D3
                  
               
            
                  Pasterizirano punomasno mlijeko (1)
                  
               
               
                  5 – 32 μg/kg za opću populaciju osim dojenčadi
               
            
                  Pasterizirano djelomično obrano mlijeko (1)
                  
               
               
                  1 – 15 μg/kg za opću populaciju osim dojenčadi
               
            
         (1)  Konzumira se kao takvo.